《次韵弟茝客怀》
宋代·陈著

竹洲西畔绿杨阴，一别春光直到今。
老境不生贫富梦，浮云应到去来心。
神明官府颂声满，风月弟兄诗味深。
归办山中□红饭，古来流水一张琴。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。